Novinky z Fitlavie ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Každý z nás už zažil tie neodolateľné chute na sladké.
Či už je to po náročnom dni, keď sme v strese, alebo je to len zvyk, túžba po niečom sladkom sa môže objaviť kedykoľvek. Pre mnohých z nás to však môže byť frustrujúce, keď sa tieto chute stanú pravidelnou súčasťou každodenného života a snažíme sa ich ovládnuť – ale bez úspechu.
Vieš, že...?
Závislosť na cukre je skutočná?
Výskumy ukazujú, že cukor môže pôsobiť na mozog podobným spôsobom ako niektoré návykové látky. Aktivuje centrum odmeny v mozgu tým, že zvyšuje hladinu dopamínu, čím vytvára pocity šťastia. Pravidelná konzumácia cukru môže viesť k závislosti a stálej potrebe vyšších dávok na dosiahnutie rovnakého efektu.
Hormonálne zmeny môžu ovplyvniť chuť na sladké?
U žien sa počas menštruačného cyklu, najmä v luteálnej fáze (pred menštruáciou), môžu zvyšovať chute na sladké v dôsledku hormonálnych zmien, konkrétne kolísania hladín estrogénu a progesterónu. Tieto hormóny podľa štúdie ovplyvňujú neurotransmitery spojené s náladou a chuťou na jedlo.
Nízka hladina horčíka môže zvýšiť chuť na čokoládu?
Horčík je minerál, ktorý hrá dôležitú úlohu v metabolizme a regulácii glukózy. Nedostatok horčíka môže podľa najnovšej štúdie spôsobiť túžbu po čokoláde, pretože kakao obsahuje vysoké množstvo tohto minerálu. Dopĺňanie horčíka môže pomôcť znížiť túžbu po sladkých jedlách, najmä čokoláde.
Chuť na sladké často vzniká z rôznych príčin – od hormonálnych výkyvov, emocionálneho prejedania, až po nízku hladinu energie alebo nevyváženú stravu. Ako teda lepšie zvládnuť túto výzvu a zbaviť sa extrémnej túžby po sladkom bez pocitu obmedzovania? Máme pre teba
4 tipy, ako sa zbaviť extrémnej chuti na sladké.
Tip 1
Niekedy sa chuť na sladké objaví kvôli emóciám, ako je nuda, úzkosť alebo smútok. Rozpoznanie týchto emocionálnych spúšťačov ti pomôže vedome sa vyhnúť nezdravým návykom. Začni si preto viesť denník, kde si budeš zapisovať kedy a prečo dostávaš chuť na sladké, ti môže pomôcť identifikovať vzorce a riešiť skutočný dôvod tvojich chutí.
Pozor na stres
Keď sme vystavení stresu, často siahneme po sladkostiach, aby sme si rýchlo zlepšili náladu. Táto “sladká odmena" však vytvára cyklus závislosti na cukre. Namiesto toho, aby si pri strese siahla/siahol po sladkom, skús krátku meditáciu alebo hlboké dýchanie, ktoré ťa upokoja bez zbytočných kalórií.
Tip 2
Ak ťa láka sladké, skús nahradiť koláče či cukríky alternatívami, ako je čerstvé ovocie, tmavá čokoláda (nad 70 %) alebo domáce snacky s prírodnými sladidlami, napríklad datľami alebo medom. Priprav si tiež vopred nakrájané ovocie alebo malú misku orechov, aby si mala vždy po ruke “prvú pomoc”.
Dopraj si sladké (s mierou)
Úplné obmedzenie cukru môže viesť k ešte silnejšej túžbe po sladkostiach, preto je v poriadku občas si dať to, na čo máš chuť. Dôležité je však udržiavať mieru. Ak ťa prepadne chuť, daj si malú porciu svojej obľúbenej sladkosti. Vychutnaj si ju pomaly a vedome, čo ti umožní uspokojiť chuť na sladké bez prejedania sa.
Tip 3
Vynechávanie jedál vedie k poklesu hladiny cukru v krvi, čo môže spôsobovať extrémne chute na sladké. Uisti sa, že máš pravidelný príjem potravy, čím zabrániš energetickým výkyvom. Pravidelne jedz menšie porcie s dostatkom vlákniny a bielkovín, tak predídeš náhlemu poklesu energie a chuti na sladké.
Zameraj sa na bielkoviny
Bielkoviny pomáhajú stabilizovať hladinu cukru v krvi, čo zabezpečí dlhší pocit sýtosti a znižuje chuť na sladké. Zahrň do svojho jedálnička potraviny ako vajcia, orechy alebo chudé mäso.
Tip 4
Nedostatok spánku ovplyvňuje hormóny zodpovedné za hlad, čo môže viesť k zvýšenej túžbe po sladkom. Snaž sa spať 7-9 hodín denne. Zaveď si pravidelný spánkový režim a vytvor si relaxačnú večernú rutinu na zlepšenie kvality spánku.
Nezabúdaj ani na pravidelný pohyb
Cvičenie ti pomôže udržať hladinu cukru v krvi pod kontrolou a tiež zlepší tvoju náladu. Endorfíny, ktoré sa pri pohybe uvoľňujú, môžu pomôcť znížiť chuť na sladké. Keď ťa prepadne chuť na sladké, skús sa ísť aspoň na pár minút prejsť. Pohyb dokáže presmerovať tvoju pozornosť a zmierniť túžbu po sladkom.
Víkend v zdravom životnom štýle
Precvič si doma za 10 min celé telo
Poď si s nami zamakať a daj si tento kruháčik na celé telo! 💪🏼🔥8 cvikov / 20 opakovaní / 3 kolá - medzi kolami 1 min. pauza
IDEM NA TO
Zdravý obed do 30 minút
Všetci poznáme tradičnú „cesnačku“. Naša cesnaková polievka nie je úplne tradičná, no jej chuť je skvelá. Je obohatená o veľké množstvo zeleniny a ozvláštnená cícerom. Práve tieto ingrediencie dodajú skvelú chuť a vitamíny navyše.
PREJSŤ NA RECEPT
TIP pre mlsné jazýčky
Jednoduché, rýchle, chutné a dokonca fit muffiny recepty! Áno, dobre čítaš. Všetky tieto prívlastky môžu mať tieto malé koláčiky. Receptov na ne nájdeš obrovské množstvo, no garantujeme ti, že keď vyskúšaš tieto naše – iné už nebudeš mať potrebu hľadať.
PREJSŤ NA RECEPT
Čo si tento víkend prečítať?
Zaujíma ťa zdravá výživa? Túžiš získať nové odborné poznatky, ale bežné náučné knihy ťa nebavia alebo ti prídu komplikované? 100 receptov dlhovekosti je jedinečná kniha od MUDr. Borisa Bajera, ktorá je plná receptov a poznatkov o výžive. V jeden celok spája 100 skvelých receptov a náučný text o výžive, ktorý je prepletený novelovo písaným fascinujúcim príbehom doktora Roberta Bavorského putujúceho po celom svete.
Máš na čítanie len pár minút? Zlepšenie zdravia a vitality je cieľom, ktorý si mnoho z nás stanovuje, ale nie vždy vieme, ako na to. Zdravie a energia je však niečo, čo by sme si mali želať všetci. Nie je to len o dlhšom živote, ale aj o kvalite každého dňa, ktorý žijeme. Zabudni na únavu, frustráciu, či vyčerpanie – môže to byť jednoduchšie, ako si myslíš. Viac sa dozvieš v článku Prinášame ti rady do života na zlepšenie zdravia a vitality.
Čo si pozrieť alebo vypočuť?
Vieš, že mäso a vajcia nie sú jedinými zdrojmi bielkovín? 👀 Bielkoviny môžeš ľahko získať z rôznych potravín. Nezabúdaj, že je potrebné pridávať bielkoviny do stravy postupne. Tak môžeš predísť tráviacim ťažkostiam. ✅ Viac sa dozvieš vo videu.
POZRIEŤ SI VIDEO
Kam tento víkend vyraziť za zdravým životným štýlom?
Lampiónový sprievod, Topoľčany 10.11.2024 Zažni lampión a poď si niečo priať. Zavolaj kamarátku alebo vezmi rodinu a choďte sa prejsť večerným mestom. Táto tradícia na sv. Martina ožíva aj v Námestove, Skýcove a iných mestách.
POZRIEŤ UDALOSŤ
Čo je nové vo Fitlavia?
Na našom blogu tiež pribudol nový článok Prinášame ti rady do života na zlepšenie zdravia a vitality
Pre členov pripravujeme jedinečné prekvapenie, ktoré oznámime už čoskoro! Čítaj maily a sleduj našu Facebookovú skupinu, nech ti nič neunikne. 😎🥳
Ako sa ti páčil tento newsletter?
Vyplň kratučký 2-minútový dotazník a získaj ZDARMA pracovný list Redukcia chuti na sladké pri psychickej túžbe. Ak sa ti náš newsletter páčil, nezabudni ho preposlať svojej kamarátke či kamarátovi! ;)
VYPLNIŤ DOTAZNÍK
Prajeme krásny, aktívny a zdravý víkend! Tvoja Fitlavia
Tento e-mail bol odoslaný na adresu xxx@ureader.com. Odosielateľom je Ivon z Fitlavie, redakcia@fitlavia.sk.
Tento email ti prišiel preto, lebo si prejavil/a záujem o niektorý z našich produktov. Z odberu sa môžeš kedykoľvek odhlásiť.